als_Latn dik_Latn ron_Latn
Mbyllet përfundimisht numërimi i votave për Bashkinë e Kavajës. Fundi i procesit të vonuar me dy ditë erdhi pasi u kontestua një kuti votimi, për shkak të votave të hedhura gabim.
Por, edhe pas kësaj nuk ndryshoi rezultatin, tashmë demokrati Isa Sakja do të drejtojë për 2 vjet bashkinë e Kavajës ndërsa partia demokratike rimerr bastionin e saj pas 6 viteve.
Komisioni Qendror i Zgjedhjeve anuloi mbledhjen ku do të shqyrtohej ankimimi për votat për kryetarin e Bashkisë në Kavajë pasi fletët e hedhura gabim u numëruan nga KZAZ e kësaj bashkie.
Nga numërimi i votave të hedhura gabim në kuti rezultoi se PD mori 29 vota, PS 32, LSI 3 dhe 5 ishin të pavlefshme.
Isa Sakja fitoi vetëm me 28 vota diferencë bashkinë e Kavajës, procesi i cili u shoqërua gjatë votimit dhe numërimit me incidente të vazhdueshme. Por në përfundim pas leximit të votova të dy kundërshtarët u përshëndetën me njëri tjetrin.
Ky mandat i Isa Sakja-s do të zgjas dy vite, deri në mbajtjen e zgjedhjeve vendore në 2019. zgjedhjet e parakohshme në Kavajë u zhvilluan pas largimit të Elvis Roshi nga detyra.
als_Latn als_Latn als_Latn als_Latn als_Latn als_Latn